Petrus Wrangel
Petrus Nicolai filius Wrangel (Russice Пётр Николаевич Врангель, tr. Pëtr Nikolaevič Vrangel' ; 15 [27] Augusti 1878 – 25 Aprilis 1928) erat dux militaris Russicus, qui tempore Belli Civilis Russici fuit unus participum et ducum exercituum, "Albi" vocantur, contra copias bolsevicorum (quae "Rubri" appellantur) bellantium.

Biographia 
Baro Petrus Wrangel natus est in familia nobili, ad domum  Tolsburg-Ellistfer gentis Wrangel (Wrangell) pertinenti. 

Postquam studia sua in Instituto Montano Petropoli complevit (anno 1901), munus militare in cohorte regia equestri incepit. Praefectus militum anno 1902 factus, in Bello Russo-Iaponico participavit. Anno 1910 studia sua in Academia Praetorii Generalis complevit. In primo bello mundano subdivisione magna equitatus praefuit. 

Post Revolutionem Octobris Wrangel in Crimaeam provectus est et mense Augusto anno 1918 ingressus est in Exercitum Voluntarium (Russice vocatum Добровольческая армия, Dobrovol'českaja armija), contra bolsevicos bellantem, cuius dux erat ab mense Decembri anni 1919 ad mensem Ianuarium anni 1920. Excussus est, conflictus cum alio duce "Alborum", Antonio Denikin, causa. Die 4 Aprilis 1920 electus est imperator Exercitus Russici in Crimaea (Русская армия в Крыму, Russkaja armija v Krymu). 14 Novembris anno illo, post cladem copiarum illarum, Wrangel cum parte magna exercitus sui Russiam exuit. 

Anno 1924 in demigratione Unionem Omnimilitarem Russicam (Русский общевоинский союз, Russkij obščevoinskij sojuz) creavit. Scripsit commentarios, eventa Belli Civilis Russici describentes.

Notae

Fons 
 Pagina de Petro Wrangel Encyclopaediae Sovieticae Magnae editionis tertiae

Nexus externi 

 Situs interretialis de Petro Wrangel 

Auctores Russici
Ductores exercitus
Milites Russiae
Incolae Imperii Russici
Participes primi belli mundani
Participes Belli Civilis Russici